Video: Herman maak brownie-koekies | SARIE
Video: Herman maak brownie-koekies	deur admin
450 g donkersjokolade
285 g (340 ml) strooisuiker
1 x 100 g-pakkie sjokoladesplinters
100 g (110 ml) sagte botter
Verhit oond tot 180 °C. Plaas sjokolade en botter in middelslag-glasbak. Bring pot met water tot kookpunt, plaas bak bo-op en roer tot gladde mengsel. Klits eiers, suiker en vanielje saam in aparte bak. Gooi sjokolademengsel by en meng tot gladde mengsel.
Voeg koekmeel en bakpoeier by. Meng goed. Voeg sjokoladesplinters by en meng deur. Plaas in yskas vir 30 minute. Voer bakplaat met bakpapier uit en spuit met kleefwerende kossproei. Skep lepels vol van mengsel op bakplaat, sowat 2 cm uitmekaar. Bak vir 12 – 15 minute of tot bokant bros is. Laat op bakplaat afkoel tot gestol. Vulsel Bring room tot kookpunt en gooi bo-oor gekapte sjokolade. Roer tot gladde mengsel.
Klits botter tot lig en romerig met elektriese handklitser. Gooi afgekoelde sjokolademengsel by terwyl jy klits. Plaas in yskas tot koud en gestol. Skep lepels vol van mengsel op helfte van brownie-koekies. Plak elkeen toe met ongesmeerde koekie. Sit voor.
Annette van der Hoven
Ek het die brownie koekies stap vir stap gemaak, volgens jou video, bestanddele is presies afgemeet, maar dit flop keer op keer, die koekies is plat en loop inmekaar, al plaas ek dit ver uitmekaar op ‘n bakplaat is dit nog steeds ‘n flop. Is die resep korrek?